Projekt za młodostnych wšelakeho pochada
Budyšin (SN/MiR). Grafitijowy projekt młodostnych „Krabat between us“ ma być lětsa jedne ze zarjadowanjow, za kotrež so kubłanska referentka Domowiny Rejzka Wałdźic angažuje. W awgusće chce wona ze serbskimi a němskimi młodostnymi kaž tež młodymi ćěkancami zhromadnje reflektować aktualne temy a tworić kreatiwne wizije přichoda nastupajo zhromadny Krabatowy kraj. „Lědma štó wě, zo přisłušeše Krabat sam skupinje ludu, kotraž je ćěkała a swój kraj wopušćiła. Tak mjenowani Uskokojo dźěchu do cuzeho kraja; a kaž dźensa wěmy, běše Krabat počasu připóznata wosobina w našim regionje – a to samo na sakskim kralowskim dworje.“
slk_Latn szl_Latn